யாழ்ப்பாணத்தின் பாதுகாப்பு நிலைமையைக் கண்காணிக்கின்ற பொலிஸார், அங்கு நடைபெறுகின்ற சம்பவங்களை இவ்வாறு வகைப்படுத்தி நோக்கியிருப்பார்கள் என்பதில் சந்தேகமில்லை. சட்டத்தையும் ஒழுங்கையும் நிலைநாட்டுகின்ற பொறுப்புடைய பொலிஸார் இன்னும் ஆழமாகவும் பொலிஸாருக்கே உரிய முறையிலும் சீரான முறையில் அந்த சம்பவங்களை வகைப்படுத்தி அவைகள் குற்றச்செயல்களா அல்லது உண்மையிலேயே பயங்கரவாதச் செயற்பாடுகள்தானா என்பதைத் தீர்மானித்திருக்க வேண்டும். ஆனால், யாழ்ப்பாணத்தின் நிலைமை தொடர்பில் அவ்வாறானதொரு மதிப்பீடு நடத்தப்பட்;டதா என்பது தெரியவில்லை.